അണ്ണാത്തെയിലെ രജനി നയന്സ് പാട്ട് ഇന്ന് രജനികാന്തും നയന്താരയും ജോടികളാകുന്ന അണ്ണാത്തെയിലെ ഇരുവരുമൊന്നിക്കുന്ന ഗാനത്തിന്റെ ലിറിക്കല് വീഡിയോ ഇന്ന് വൈകിട്ട് ആറ് മണിക്ക് റിലീസ് ചെയ്യും.അണ്ണാത്തെയ്ക്ക് വേണ്ടി അനശ്വര ഗായകന് എസ്.പി. ബാലസുബ്രഹ്മണ്യം ആലപിച്ച അണ്ണാത്തെ.. എന്ന അടിപൊളി ഗാനം മൂന്ന് ദിവസം മുന്പാണ് റിലീസ് ചെയ്തത്. വന് തരംഗമായ ഗാനത്തിന്റെ ലിറിക്കല് വീഡിയോ യൂട്യൂബില് ഇതിനകം അറുപത് ലക്ഷത്തിലധികം പേരാണ് കണ്ടത്. ഡി. ഇമാന്റെ സംഗീത സംവിധാനത്തില് ശ്രേയാഘോഷാലും സിദ്ദ് ശ്രീറാമും പാടിയ ഗാനത്തിന്റെ ലിറിക്കല് വീഡിയോയാണ് ഇന്ന് റിലീസ് ചെയ്യുന്നത്. സണ് പിക്ചേഴ്സ് നിര്മ്മിച്ച് ശിവ സംവിധാനം ചെയ്യുന്ന അണ്ണാത്തെയില് രജനികാന്തിനെയും നയന്താരയെയും കൂടാതെ കീര്ത്തി സുരേഷ്, ഖുശ്ബു, മീന, ജാക്കിഷ്റോഫ്, പ്രകാശ് രാജ്, ജഗപതി ബാബു, ബാല എന്നിവരാണ് മറ്റ് പ്രധാന വേഷങ്ങള് അവതരിപ്പിക്കുന്നത്. ദീപാവലിക്ക് ലോകവ്യാപകമായി അണ്ണാത്തെ റിലീസ് ചെയ്യും.